Астана қаласы город Астана

**Білім алушы адамның тұруына және оған ақша сомасын**

**төлеуге арналған іс жүзіндегі шығыстардың нормаларын белгілеу туралы**

Қазақстан Республикасы Салық кодексінің 337-бабы 1-тармағының   
5) тармақшасына және 366-бабы 17) тармақшасының сәйкес **БҰЙЫРАМЫН:**

1. Мыналар:

1) осы бұйрыққа [1-қосымшаға](http://adilet.zan.kz/kaz/docs/V1800016330" \l "z20) сәйкес салық төлеушіге салық салынатын табысты азайту кезінде қолданылатын, салық төлеушімен еңбек қатынастарында тұрмайтын Қазақстан Республикасының шегінен тысқары жерде білім алатын жеке тұлғаның тұруына және оған ақша сомасын төлеуге арналған іс жүзіндегі шығыстардың нормалары;

      2) осы бұйрыққа [2-қосымшаға](http://adilet.zan.kz/kaz/docs/V1800016330#z21) сәйкес салық төлеушіге салық салынатын табысты азайту кезінде қолданылатын, салық төлеушімен еңбек қатынастарында тұрмайтын Қазақстан Республикасының шегінде білім алатын жеке тұлғаның тұруына және оған ақша сомасын төлеуге арналған іс жүзіндегі шығыстардың нормалары;

      3) осы бұйрыққа [3-қосымшаға](http://adilet.zan.kz/kaz/docs/V1800016330" \l "z22) сәйкес жеке тұлғаның табысы болып табылмайтын, жұмыс берушінің өндірістік қызметімен байланысты мамандық бойынша Қазақстан Республикасының шегінен тысқары жерге оқытуға, біліктілігін арттыруға немесе қайта даярлауға жіберілген жұмыскердің тұруына арналған жұмыс берушінің іс жүзіндегі шығыстарының нормалары;

      4) осы бұйрыққа [4-қосымшаға](http://adilet.zan.kz/kaz/docs/V1800016330" \l "z23) сәйкес жеке тұлғаның табысы болып табылмайтын, жұмыс берушінің өндірістік қызметімен байланысты мамандық бойынша Қазақстан Республикасының шегінде оқытуға, біліктілігін арттыруға немесе қайта даярлауға жіберілген жұмыскердің тұруына арналған жұмыс берушінің іс жүзіндегі шығыстарының нормалары белгіленсін.

2. Қазақстан Республикасы Ұлттық экономика министрлігінің Салық және кеден саясаты департаменті Қазақстан Республикасының заңнамасында белгіленген тәртіппен осы бұйрықтың Қазақстан Республикасының Әділет министрлігінде мемлекеттік тіркелуін және оны алғашқы ресми жарияланған күнінен кейін Қазақстан Республикасы Ұлттық экономика министрлігінің интернет-ресурсында орналастыруды қамтамсыз етсін.

3. Осы бұйрықтың орындалуын бақылау Қазақстан Республикасының Ұлттық экономика бірінші вице-министріне жүктелсін.

4. Осы бұйрық 2026 жылғы 1 қаңтардан бастап қолданысқа енгізіледі және ресми жариялануға жатады.

|  |  |  |
| --- | --- | --- |
| **Лауазымы** |  | **Аты-жөні** |